Kitiltották az étteremből, mert túl sokat panaszkodott az ételekre | NLCafé
Kitiltották az étteremből, mert túl sokat panaszkodott az ételekre
Bár elmondása szerint kiváló a kiszolgálás, az utóbbi két hónapban mégis sokat panaszkodott a felhozatalra a nő.
Kelly Smith rendszeres látogatója a walesi Beefeater étteremnek. A nő nyolcéves fiával gyakran jár ide, és bár kifogástalannak tartja a kiszolgálást, most mégis kitiltották túl sok panaszkodása miatt. Azt ő is elismerte, hogy az elmúlt két hónapban számos ételt kifogásolt. Hol a steaket nem találta eléggé átsültnek, hol a fia hamburgerét ítélte túl keménynek, máskor pedig a sok várakozás borította ki.
Forrás: Via Google Maps
Az étterem egy ponton megelégelte Smith panaszáradatát, ezért nemrég levélben értesítette a hely vezetősége. Ebben elnézését kérik az esetleges kellemetlenségekért, majd finoman felszólítják a nőt, hogy a jövőben tartsa magát távol az étteremtől.
A nő felháborodott a kitiltás miatt, szerinte az étteremnek beszélnie kellett volna vele ahelyett, hogy levelet küld.
Címkék: panaszkodás	étel	kitiltás	étterem